Publication: Magyar Közlöny
Issue: MK-2011-128 (Year: 2011, Number: 128)
Era: contemporary
Section: A Nemzeti Adó- és Vámhivatalról szóló 2010. évi CXXII. törvény (a továbbiakban: NAV tv.) 11. §-a helyébe a következõ
Paragraph Index: 23

6. § A NAV tv. a következõ 17/B. §-sal egészül ki: „17/B. § A Hszt. 43. § (4)–(5) bekezdését a NAV hivatásos állománya tekintetében azzal az eltéréssel kell alkalmazni, hogy a vezénylés megszüntetése esetén a hivatásos állomány tagja részére a fegyveres szerv valamely szervezeti egységénél a végzettségének, képzettségének megfelelõ munkakört kell felajánlani. Amennyiben nincs ilyen felajánlható munkakör – de a vezénylés megszüntetésétõl számított egy éven belül ez lehetõvé válhat –, az érintett az egyetértésével rendelkezési állományba helyezhetõ. Ebben az esetben az érintettet a 20. §-nak megfelelõen kell besorolni és részére a besorolásnak megfelelõ, pótlékok nélküli illetményt kell folyósítani. Ha a hivatásos állomány tagja számára felajánlható munkakör nincs, illetve a felajánlott munkakört nem fogadja el és rendelkezési állományba helyezésére sem kerül sor, akkor az érintett szolgálati viszonyát a Hszt. 56. § rendelkezéseinek megfelelõen felmentéssel kell megszüntetni.”

Source: https://magyarkozlony.hu/hivatalos-lapok/e5485bbe2b4799f35a054d9c427707c39671831b/dokumentumok/b22cbff19437bd824a6a45069abc926a3646e57f/letoltes